Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2158/92 για την πυροπροστασία των κοινοτικών δασών (96/C 268/07) (Κείμενο που παρουσιάζει ενδιαφέρον για τον ΕΟΧ) COM(96) 341 τελικό - 96/0186(CNS)

(Υποβλήθηκε από την Επιτροπή στις 16 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η πρώτη περίοδος εφαρμογής του κανονισμού (ΕΟΚ) αριθ. 2158/92 του Συμβουλίου (1), λήγει στις 31 Δεκεμβρίου 1996 7 ότι τα δάση δραδιαματίζουν ουσιαστικό ρόλο για τη διατήρηση των θεμελιωδών ισορροπιών ιδίως όσον αφορά το έδαφος, το υδατικό ισοζύγιο, το κλίμα, την πανίδα και τη χλωρίδα 7 ότι οι ισορροπίες αυτές είναι απαραίτητες για τη διαρκή γεωργία και τη διαχείριση του αγροτικού χώρου 7 ότι η διατήρηση της δασικής κληρονομιάς ανταποκρίνεται σε οικονομικές, οικολογικές και κοινωνικές ανησυχίες και συμβάλλει ιδίως στο να διατηρηθεί η κοινωνική κατάσταση των εργαζομένων στη γεωργία και στις αγροτικές ζώνες 7 ότι η Ευρωπαϊκή Ένωση αποδίδει ιδιαίτερη σημασία στην προστασία της δασικής κληρονομιάς και έλαβε γι' αυτήν διεθνείς δεσμεύσεις όσον αφορά τη διαρκή ανάπτυξη των δασών και την προστασία των δασών, ιδίως κατά τη διεθνή Διάσκεψη των Ηνωμένων Εθνών επί του περιβάλλοντος και της αναπτύξεως στο Ρίο το 1992, καθώς και με την ευκαιρία των δύο πανευρωπαϊκών υπουργικών διασκέψεων επί της δασοπροστασίας στην Ευρώπη, στο Στρασβούργο το 1990 και στο Ελσίνσκι το 1993 7 ότι η κοινοτική δράση πυροπροστασίας που προβλέπεται από τον κανονισμό (ΕΟΚ) αριθ. 2158/92 συμβάλλει στο να ανταποκριθούμε στις δεσμεύσεις αυτές 7 ότι δυνάμει του κανονισμού αυτού, 60 εκατομμύρια εκταρίων δάσους, ήτοι το ήμισυ περίπου του ευρωπαϊκού δάσους, έχουν ταξινομηθεί σε ζώνες επικίνδυνες για πυρκαγιά 7 ότι οι φωτιές εξακολουθούν να συνιστούν παράγοντα που περιορίζει τη διαρκή ανάπτυξη των δασών στις ζώνες που είναι επικίνδυνες για πυρκαγιά και με τον τρόπο αυτό περιορίζουν τη συμβολή των δασών στην ανάπτυξη μιας διαρκούς γεωργίας και στη διαχείριση του αγροτικού χώρου 7 ότι συνεπώς η πυροπροστασία των δασών συμβάλλει στο να επιτευχθούν απευθείας οι στόχοι του άρθρου 39 παράγραφος 1 στοιχείο β) της συνθήκης 7 ότι το κοινοτικό σύστημα ενημερώσεως επί των πυρκαγιών των δασών, που καθορίστηκε σύμφωνα με το άρθρο 5 του κανονισμού (ΕΟΚ) αριθ. 2158/92, έχει επιτρέψει να υπάρξει κοινοτική συνεργασία στον τομέα των πυρκαγιών των δασών και η ανάπτυξη του συστήματος αυτού θα επιτρέψει να διαθέτουμε ένα αποτελεσματικό εργαλείο για να αξιολογούμε καλύτερα τις ενέργειες πυροπροστασίας και για να αναλύουμε ακόμα περισσότερο τις αιτίες πυρκαγιάς 7 ότι πρέπει να συνεχιστεί η κοινοτική δράση πυροπροστασίας που καθορίζεται από τον κανονισμό (ΕΟΚ) αριθ. 2158/92, ιδίως να ενδυναμωθεί η συνάφεια των χρηματοδοτουμένων δασικών μέτρων σε επικίνδυνες ζώνες πυρκαγιάς για να εμβαθύνουμε τις γνώσεις μας όσον αφορά την καταπολέμηση των πυρκαγιών και για να βελτιώσουμε τα συστήματα προστασίας και εποπτείας 7 ότι πρέπει συνεπώς, σύμφωνα με τον κανονισμό (ΕΟΚ) αριθ. 2158/92 όπως τροποποιείται από τον παρόντα κανονισμό, να προβλεφθεί ένα πρόγραμμα νέας πενταετούς περιόδου από την 1η Ιανουαρίου 1997, ούτως ώστε η διάρκεια των προγραμμάτων να αυξηθεί σε δέκα χρόνια από την 1η Ιανουαρίου 1992 7 ότι για την εφαρμογή του προγράμματος αυτού για την περίοδο ανανεώσεως θεωρείται αναγκαίο ποσό 70 εκατομμυρίων Ecu,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2158/92 τροποποιείται ως εξής:

Στο άρθρο 10 οι παράγραφοι 1 και 2 αντικαθίστανται από τις ακόλουθες:

«1. Η δράση προγραμματίζεται για μια πενταετία από την 1η Ιανουαρίου 1997.

2. Το ποσό των κοινοτικών δημοσιονομικών μέσων που κρίνεται αναγκαίο για την εφαρμογή της εν λόγω δράση ανέρχεται σε 70 εκατομμυρίων Ecu για την περίοδο 1997/2001.»

Άρθρο 2

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 217 της 31. 7. 1992, σ. 3.